Virginia-skytingen: Hedret ofrene i morgensendingen
Klokken 5 torsdag morgen, lokal tid, startet morgensendingen ved den lokale nyhetsstasjonen WDBJ-TV, ett døgn etter at reporter Alison Parker og kameramann Adam Ward ble skutt og drept under en direktesending. Nyhetsankeret Kimberly McBroom, som sjokkert måtte fortsette sendingen onsdag, var tilbake i studio også torsdag, og begynte sendingen med å adressere seerne, ifølge nyhetsbyrået AP. – Vi kommer til dere i dag med sorgtunge hjerter. To av våre egne ble skutt under et direktesendt intervju i går morges, sa McBroom og viste til en overveldende strøm av støtte fra publikum. Les også: Dreptes kollega til VG: – Vi jobber for å hylle demEtter en rekke nyhetsinnslag om skytedramaet satte McBroom over til værmelder Leo Hirsbrunner, som minnes hvordan Adam Ward brukte å komme innom kontoret hans for å spørre hvordan været ble før han og Alison Parker skulle ut på oppdrag. – Adam kom alltid innom værsenteret, og brukte å si «hey, hvordan er været i dag?», og jeg svarte «hey, hva vet vel jeg», før vi lo og fortsatte dagen. Han var ikke her i morges, så det er en forandring, sa Hirsbrunner, ifølge The Guardian. – Jeg vet ikke engang hvordan jeg skal melde været på en dag som dette, sa Hirsbrunner, mens stemmen skalv. Etter innslaget fikk han støtte av kollegaen i nyhetsstudioet. – Godt jobbet, partner, vi skal komme oss gjennom dette sammen, sa McBroom.McBroom leste også opp en uttalelse fra Alison Parkers far, og hennes kjæreste, Christ Hurst, som også jobber ved kanalen, ble invitert med på sendingen for å hedre de to drepte. Han fortalte hvordan Wards stemme kunne lyse opp et rom med sin rungende baryton. – Og Alison, hvilke fantastiske ting hun kunne ha fått utrette, sa Hurst.
Kollegene til Alison Parker og Adam Ward startet dagen med å minnes sine venner.